José Miguel Medina (piispa)

José Miguel Medina (31. tammikuuta 1916 Buenos Aires – 7. maaliskuuta 1990) oli argentiinalainen roomalaiskatolinen piispa. Hänet vihittiin papiksi 17. joulukuuta 1939 ja nimitettiin Mendozan arkkihiippakunnan vihkipiispaksi sekä Termessuksen titulaaripiispaksi 9. kesäkuuta 1962. Piispaksi vihkiminen seurasi 12. elokuuta. Pääkonsekraattorina toimi Umberto Mozzoni, jota avustivat Alfonso María Buteler ja Antonio Rocca.Catholic-Hierarchy.org: Bishop José Miguel Medina

Medina sai 8. syyskuuta 1965 nimityksen Jujuyn piispaksi, jonka virkaan hänet asetettiin 19. maaliskuuta 1966. Hänet nimitettiin 30. maaliskuuta 1982 lisäksi Argentiinan sotilaspiispaksi, jona hän toimi loppuikänsä. Jujuyn piispan tehtävistä hän erosi 7. heinäkuuta 1983. Hän osallistui Vatikaanin toiseen kirkolliskokoukseen.

 Lähteet 

Luokka:Argentiinalaiset papit
Luokka:Katoliset piispat
Luokka:Vuonna 1916 syntyneet
Luokka:Vuonna 1990 kuolleet